**บทที่ 2**

**วรรณกรรมและเอกสารที่เกี่ยวข้อง**

รายงานฉบับนี้ นำเสนอวรรณกรรมและเอกสารที่เกี่ยวข้องตามลำดับหัวข้อต่อไปนี้

2.1 ความหมายของการสอนแบบจิตปัญญา

2.2 ทฤษฎีที่สนับสนุนแนวคิดเกี่ยวกับการจัดการเรียนรู้แบบจิตตปัญญา

* 1. องค์ประกอบของการสอนแบบจิตปัญญา
  2. กระบวนการจัดการเรียนการจัดการเรียนรู้แบบจิตตปัญญา

**ความหมายของการสอนแบบจิตปัญญา**

**2.1 ความหมายของการสอนแบบจิตปัญญา**

กุลยา ตันติผลาชีวะ (2543) กล่าวว่า การจัดการเรียนรู้อิงแนวคิดจิตตปัญญา หมายถึงการจัดการเรียนการสอนที่เน้นผู้เรียนเป็นศูนย์กลางโดยมุ่งถึงจิตใจและปัญญา โดยให้ความหมายของจิตว่าเป็นการเรียนที่ตรงกับความต้องการของผู้เรียน มีการปฏิบัติการทางความคิด ตื่นตัวและสนุกที่จะเรียน ส่วนปัญญาหมายถึง การส่งเสริมพุทธิปัญญา ด้วยการเพิ่มพูนและขยายข้อความรู้ที่จำเป็นต้องเรียนให้เกิดความเข้าใจอย่างกระจ่างชัดและจาได้จากกิจกรรมการสอน

ชลลดา ทองทวี และคณะ (2551:27) กล่าวว่า จิตปัญญาศึกษา หมายถึง กระบวนการเรียนรู้ด้วยใจอย่างใคร่ครวญ เพื่อให้เกิดความตระหนักรู้ถึงคุณค่าของสิ่งต่างๆ โดยปราศจากอคติ เกิดความรักความเมตตา อ่อมน้อมต่อธรรมชาติ มีจิตสานึกต่อส่วยรวมและสามารถเชื่อมโยงศาสตร์ต่างๆ มาประยุกต์ใช้ในชีวิตได้อย่างมสมบูรณ์

วิจักขณ์ พานิช (2549) ให้ความหมายว่า จิตตปัญญา (Contemplative Education)เป็นการศึกษาที่มุ่งเน้นและให้ความสาคัญกับการพัฒนา การตระหนักรู้สารวจภายในตนเอง(อารมณ์ความรู้สึก ความคิด ความเชื่อ มุมมองต่อชีวิตและโลก) โดยเรียนรู้ผ่านประสบการณ์ตรงให้คุณค่าในเรื่องการเรียนรู้ด้วยใจอย่างใคร่ครวญและการรับฟังด้วยใจเปิดกว้าง โดยมีเป้าหมายคือเกิดการเปลี่ยนแปลงขั้นพื้นฐาน (Fundamental) อย่างลึกซึ้งทางความคิดและจิตสานึกใหม่เกี่ยวกับตนเองและโลก ส่งผลให้มีการดาเนินชีวิตอย่างมีสติและมีปัญญามความรักความเมตตาต่อสรรพสิ่ง ซึ่งนาไปสู่การประพฤติปฏิบัติที่ดีต่อกันในสังคม

**2.2 ทฤษฎีที่สนับสนุนแนวคิดเกี่ยวกับการจัดการเรียนรู้แบบจิตตปัญญา**

ทฤษฎีหลักที่เกี่ยวข้องกับการจัดการเรียนรู้อิงแนวคิดจิตตปัญญา คือ ทฤษฎีของ Piagetและ Brunner ซึ่งเป็นพื้นฐานของรูปแบบการจัดการเรียนรู้อิงแนวคิดจิตตปัญญา Piaget ได้กล่าวถึงทฤษฎีพุทธิปัญญา เกี่ยวกับกรอบความรู้ว่าเกิดจากกระบวนการรับรู้ความเข้าใจ และการคิดของเด็กเมื่อมีวุฒิภาวะเป็นกระบวนการที่เกิดจากการกระทา 2 ประการ คือ กระบวนการซึมซับสิ่งใหม่ซึ่งเป็นกระบวนการของการนาประสบการณ์เดิมที่มีอยู่แล้วซึมซับเป็นความรู้ การจะซึมซับหรือไม่มีขึ้นอยู่กับความรู้ความเชื่อที่มีมาก่อนด้วยเหมือนกัน ถ้าหากความรู้ใหม่สัมพันธ์กับความรู้เก่าที่มีอยู่แล้วเกิดสมดุล กรอบความรู้เดิมจะรวมความรู้ใหม่ที่ได้รับเข้าไป ซึ่งในกระบวนการนี้จะพัฒนาไปตามวัยของเด็ก (กุลยา ตันติผลาชีวะ, 2543)

ทฤษฎีพัฒนาการเชาวน์ปัญญาของPiaget ได้แบ่งพัฒนาการเรียนรู้ออกเป็น 4 ขั้นคือ (สุรางค์ โค้วตระกูล, 2556)

ขั้นที่ 1 การเคลื่อนไหวและสัมผัส (Sensorimotor Stage) เป็นระยะที่การกระทาเกิดจากระดับปฏิกิริยาสะท้อนแรกเกิดไปสู่การใช้สัญลักษณ์ โดยใช้ร่างกายตนเองในการแสดงออกและสื่อสารและเรียนรู้โลกจากการสัมผัส และการกระทา Piaget ได้แบ่งระยะนี้ออกเป็น 6 ขั้น คือ

1.1 ขั้นปฏิกิริยาสะท้อน (Reflex Stage) 0 – 1 เดือน เป็นขั้นที่ทารกจะมีพฤติกรรมสะท้อนอย่างง่าย (Reflex) เช่น การดูดนิ้ว การกามือ ซึ่งสิ่งที่กระตุ้นให้เกิดพฤติกรรมเหล่านี้มาจากการสัมผัส เสียง กลิ่น และการมองเห็น

1.2 ขั้นพัฒนาอวัยวะเคลื่อนไหวประสบการณ์เบื้องต้น ( Primary Circular Reactions) 1-4 เดือน เป็นขั้นที่ทารกใช้ประสบการณ์เบื้องต้นจากการได้รับการตอบสนอง จากการมีปฏิสัมพันธ์กับสิ่งแวดล้อมด้วยปฏิกิริยาสะท้อน(Reflex) เป็นแนวทางในการเคลื่อนไหวตนเอง ซึ่งเป็นการเคลื่อนไหวที่ไม่มีจุดมุ่งหมายและไม่มีการประสานงานกัน และมักเป็นพฤติกรรมที่กระทำซ้ำๆและง่ายๆ

1.3 ขั้นพัฒนาเคลื่อนไหวโดยมีจุดหมาย (Secondary Circular Reactions) 4-6 เดือน เป็นขั้นที่ทารกเริ่มมีจุดมุ่งหมายในการกระทาและมักกระทาซ้ำๆเพราะเกิดความสนใจในผลของพฤติกรรมนั้น

1.4 ขั้นพัฒนาการประสานอวัยวะ (Coordination of Secondary Schemes) 7-10 เดือนเป็นขั้นที่ทารกเริ่มรู้จักแก้ปัญหาอย่างง่ายๆ โดยใช้พฤติกรรมการเรียนรู้ เช่น รู้จักผลัก หมอนออกเพื่อเอาตุ๊กตาที่ซ่อนไว้ใต้หมอน ทารกเริ่มมีพัฒนาการแนวคิดเกี่ยวกับการคงที่ของวัตถุ (Object Permanent) เรียนรู้ว่าถึงแม้วัตถุหรือบุคคลเมื่อพ้นสายตาก็ยังคงอยู่ไม่หาย

1.5 ขั้นพัฒนาการความคิดริเริ่มแบบลองผิดลองถูก (Tertiary Circular Reactions) 11 -18 เดือน เป็นขั้นที่เด็กเริ่มสร้างพฤติกรรมใหม่ด้วยการลองผิดลองถูก (Trial and Error) และสนใจถึงผลของพฤติกรรมใหม่ๆ มีการทดลองทาดูหลายๆ แบบ เพื่อดูว่าจะเกิดอะไรขึ้นอย่างมีจุดมุ่งหมาย และเริ่มที่จะมีความคิดริเริ่มในการกระทาสิ่งต่าง ๆ ต่อไป

1.6 การเริ่มต้นของความคิด (Mental Combinations) 18 เดือน ถึง 2 ขวบเป็น ขั้นที่เด็กเริ่มรู้จักคิดหาวิธีแก้ปัญหาโดยไม่ต้องอาศัยการลองผิดลองถูกอีก เด็กสามารถแสดงพฤติกรรมเลียนแบบผู้ใหญ่ได้ โดยอาศัยความจาในสิ่งที่ตนเองเคยเห็นและเป็นขั้นที่เด็กวัยนี้เริ่มใช้ภาษาในการสื่อสารให้เกิดความเข้าใจ

ขั้นที่ 2 ขั้นก่อนปฏิบัติการ (Preoperational Stage) 18 เดือน ถึง 7 ขวบ

1.1 เด็กวัยนี้จะเข้าใจภาษาและทราบว่าของต่างๆมีชื่อและใช้ภาษาเพื่อช่วยในการแก้ปัญหา

1.2 เด็กเลียนแบบผู้ใหญ่ในเวลาเล่น (Deferred Imitation) หรือเลียนแบบได้โดยตัวแบบไม่ต้องอยู่หน้าสามารถเล่นบทสมมติ

1.3 ความตั้งใจทีละอย่าง (Centration) วัยนี้จึงทาให้เด็กมีความคิดบิดเบือน(Distort) จากความเป็นจริง

1.4 มีการยึดตนเองเป็นศูนย์กลาง (Egocentism) ไม่สามารถเข้าใจความคิดเห็นของผู้อื่นหรือไม่ได้เข้าใจว่าผู้อื่นคิดอะไร

1.5 เด็กวัยนี้ไม่สามารถจาทาปัญหาการเรียงลาดับ (Seriation) ได้

1.6 เด็กในวัยนี้จะไม่เข้าใจความคงตัวของสสาร (Conservation) เพราะเด็กวัยนี้จะใช้เหตุผลจากรูปร่างที่เห็น (States)

ขั้นที่ 3 ขั้นปฏิบัติการแบบรูปธรรม (Concrete Operation Stage) อายุ 7-11 ปี

พัฒนาการทางเชาวน์ปัญญาและความคิดของเด็กวัยนี้เป็นไปอย่างรวดเร็วมาก สามารถที่จะอ้างอิงได้ด้วยเหตุผล และไม่ขึ้นกับการรับรู้จากรูปร่างเท่านั้น เด็กวัยนี้สามารถแบ่งกลุ่มโดยใช้เกณฑ์หลายๆ เกณฑ์ได้และคิดย้อนกลับได้

ขั้นที่ 4 ขั้นปฏิบัติการอย่างเป็นระบบ (Formal Operational Stage)อายุ 11 ปี ถึงผู้ใหญ่ขั้นนี้ถึงเป็นสุดยอดทางเชาวน์ปัญญาและความคิด สามารถตั้งสมมติฐานและทฤษฎี มีความพอใจที่จะพิจารณาที่จะคิดเกี่ยวกับสิ่งที่ไม่มีตัวตน หรือสิ่งที่เป็นนามธรรม

ทฤษฎีการเรียนรู้โดยการค้นพบของ Brunner

Brunner (สุรางค์ โค้วตระกูล, 2556) ให้ความเห็นว่า กระบวนการคิดการเรียนรู้ของเด็กเกิดจากการมีปฏิสัมพันธ์กับบุคคลอื่น และความต้องการพัฒนาของตัวเด็กเอง โดยลำดับของกระบวนการเรียนรู้ 3 ขั้น คือ

ขั้นที่ 1 ขั้นสัมผัส (Enactive Representation)ในวัยนี้ เด็กจะมีการพัฒนาการทางสติปัญญา โดยใช้การกระทาเป็นการเรียนรู้ หรือเรียกว่าEnactive Mode เด็กจะใช้การสัมผัส เช่น จับต้องด้วยมือ ผลัก ดึง สิ่งที่สาคัญเด็กจะต้องลงมือกระโดดด้วยตนเอง เช่น การเลียนแบบ หรือการลงมือกระทา

ขั้นที่ 2 ขั้นคิดจากภาพที่ปรากฏ (Iconic Representation)ในพัฒนาทางขั้นนี้ จะเป็นการใช้ความคิด เด็กสามารถถ่ายทอดประสบการณ์ต่างๆ ที่เกิดจากการมองเห็น การสัมผัส โดยการนึกมโนภาพ การสร้างจินตนาการ พัฒนาการนี้จะเพิ่มขึ้นตามอายุของเด็ก ยิ่งโตขึ้นก็ยิ่งสร้างจินตนาการได้มากขึ้น การเรียนรู้ในขั้นนี้เรียกว่า Iconic Mode เด็กจะสามารถเรียนรู้โดยการใช้ภาพแทนการสัมผัสของจริง บรูเนอร์ได้เสนอแนะ ให้นาโสตทัศนวัสดุมาใช้ในการสอน เช่น บัตรคำ ภาพนิ่ง เพื่อที่จะช่วยเสริมสร้างจินตนาการให้กับเด็ก

ขั้นที่ 3 ขั้นสัญลักษณ์ (Symbolic Representation)พัฒนาการขั้นนี้ บรูเนอร์ถือว่า เป็นการพัฒนาการขั้นสูงสุดของความรู้ความเข้าใจ เช่น การคิดเชิงเหตุผล หรือการแก้ปัญหา วิธีการเรียนรู้ขั้นนี้เรียกว่า Symbolic Mode ซึ่งผู้เรียนจะใช้ในการเรียนได้เมื่อมีความเข้าใจในสิ่งที่เป็นนามธรรมพื้นฐานของการพัฒนาการจัดการเรียนรู้อิงแนวคิดจิตตปัญญา เน้นตัวผู้เรียนโดยใช้ทฤษฎีของ Piaget ในการพัฒนากิจกรรมการเรียนการสอน ส่วนกลวิธีการสอนให้เป็นไปตามทฤษฎีของBrunner การสอนแบบ จิตตปัญญาเชื่อว่า การจัดกิจกรรมการเรียนการสอนด้วยการประสานความรู้ใหม่ ประสบการใหม่ให้ต่อเนื่องกับประสบการณ์เดิมผู้เรียนจะเรียนรู้ได้ดีที่สุด ในขณะเดียวกันการให้คาอธิบายและเสริมความรู้จากครู โดยวิเคราะห์จากกิจกรรมที่ผู้เรียนปฏิบัติ เป็นการขยายแนวคิดตามหลักการของ Brunner ซึ่งเชื่อว่าผู้เรียน จะได้เรียนสูงสุด ด้วยการค้นพบกิจกรรม

จากหลักการทางทฤษฎีดังกล่าว การจัดการเรียนรู้อิงแนวคิดจิตตปัญญา จะเน้นถึงการเรียนการสอนที่ผู้เรียนมีโอกาสใช้ประสบการณ์เดิมมาสานเชื่อมกับประสบการณ์ใหม่ ด้วยการใช้กระบวนการคิดตามลาดับ ตามกิจกรรมการสอนที่ครูสร้างขึ้น หลักการสอนจิตตปัญญาเชื่อในการจัดกิจกรรมการสอนใด ๆ ก็ตาม ถ้าต้องการประสิทธิภาพต้องทาให้ผู้ผ่านกิจกรรมการสอน ดังนี้ (หทัยรัตน์ ทรวดทรง, 2550)

**2.3 องค์ประกอบของการสอนแบบจิตปัญญา**

กุลยา ตันติผลาชีวะ (2543) ได้นาเสนอการจัดการเรียนรู้อิงแนวคิดจิตตปัญญาว่าเป็นการ

สอนที่มุ่งสร้างความสุขและปัญญาไปพร้อมกันเน้นความสำคัญที่ผู้เรียนให้เรียนอย่างมีความสุข เกิดความรักในความรู้ มีองค์ประกอบสำคัญ 4 ประการ คือ

องค์ประกอบที่ 1 มโนทัศน์ที่ต้องเรียนมโนทัศน์ (Concept) หมายถึง ความคิดสำคัญของสิ่งของและเรื่องราวต่างๆ รวมถึงแนวคิดสำคัญของเหตุการณ์ เรื่อง กฎ หลักการ หรือทฤษฎีที่บ่งบอกลักษณะความเฉพาะของสิ่งต่างๆ หรือเรื่องต่างๆ เหล่านั้น เมื่อครูกำหนดเรื่องที่ต้องสอนได้แล้ว ต้องนามาเขียนอธิบายมโนทัศน์ของเรื่องที่ต้องเรียนนั้นว่าคืออะไร

องค์ประกอบที่ 2 กิจกรรมการสอนกิจกรรมการสอน หมายถึง กิจกรรมที่ครูจัดขึ้นเพื่อให้ผู้เรียนได้ปฏิบัติการคิดด้วยการเรียนแบบร่วมมือกับกลุ่มเกิดการค้นพบข้อความรู้ และน้อมนาตนเองให้ก้าวหน้าด้วยการเรียนรู้จากกิจกรรมที่ครูจัดให้ตามขั้นตอนการจัดการเรียนรู้อิงแนวคิดจิตตปัญญา ลักษณะของกิจกรรมการสอนจะมีคุณสมบัติ 5 ประการ คือ

1. เป็นกิจกรรมปฏิบัติการคิด (A)

2. เป็นกิจกรรมที่ผู้เรียนต้องแสดงออก (B)

3. เป็นกิจกรรมที่ผู้เรียนต้องเรียนแบบร่วมมือ (C)

4. เป็นกิจกรรมที่ผู้เรียนเรียนรู้จากการค้นพบ (D)

5. เป็นกิจกรรมที่ผู้เรียนเห็นความก้าวหน้าในการเรียนรู้ (P)

องค์ประกอบที่ 3 การประเมินภาพการสอนการประเมิน (Assessment) มีความสาคัญสาหรับการจัดการเรียนรู้อิงแนวคิดจิตตปัญญา เพราะการประเมินภาพจะช่วยอนุมานระดับสภาพการจัดการเรียนการสอนที่เกิดขึ้นว่าผู้เรียนสามารถสร้างมโนทัศน์ ตามจุดประสงค์การสอนได้หรือไม่ หากไม่ครูต้องแก้ปัญหาให้ทันในช่วงเวลาที่กาหนดสอน การสอนแต่ละช่วงเวลามีความหมายมากสาหรับการจัดการเรียนรู้อิงแนวคิดจิตตปัญญาครูต้องมีจุดประสงค์ทุกเวลาทุกหน่วยการสอน การประเมินภาพการจัดการเรียนรู้อิงแนวคิดจิตตปัญญามี 2 ลักษณะ คือ

1. การประเมินการสอนในขณะดาเนินการสอน ครูต้องประเมินอยู่เสมอว่า กิจกรรมที่ครูจัดนั้นกระตุ้นผู้เรียนให้ปฏิบัติการคิดหรือไม่ ผู้เรียนสนใจเพียงใด การจัดการเรียนรู้อิงแนวคิดจิตตปัญญามีการประเมินการสอน 2 แบบ คือ ประเมินระหว่างสอน กับอีกแบบหนึ่งคือ ประเมินกิจกรรมการสอนว่า มีลักษณะของจิตตปัญญา กล่าวคือผู้เรียนเกิด A B C D P (เป็นคาย่อของลักษณะกิจกรรมแบบจิตตปัญญา) ตามแผนการสอนหรือไม่ เพราะอะไร

2. การประเมินการเรียนรู้ ก่อนจบการสอนแต่ละหน่วยการสอน ครูต้องร่วมกับผู้เรียนในการสรุปข้อความรู้ที่ได้เรียนว่าเขาได้เรียนรู้อะไร อย่างไร วิธีอาจเป็นแบบทดสอบ คำถามร่วมสรุปหรือ กิจกรรมอื่นๆ ที่ครูเห็นเหมาะสม

องค์ประกอบที่ 4 หน่วยเวลากากับการสอนหน่วยเวลาในการสอนอิงแนวคิดจิตตปัญญา เป็นตัวกำหนดเป้าหมายการสอน ปริมาณเนื้อหาและความซับซ้อนของกิจกรรม การดาเนินการสอนตามแผนให้จบในเวลาที่กำหนดได้นั้น มีประโยชน์กับการสอนอย่างน้อย 3 ประการ

1. คุมชั้นเรียน หมายถึง การที่ครูสามารถจะทาให้ผู้เรียน มีความสนใจงานที่ครูกาลังให้เรียนด้วยกิจกรรม

2. รักษาสมดุลระหว่างกิจกรรมกับเนื้อหาสาระวิชาที่ต้องเรียน การกากับเวลาให้เป็นให้เหมาะสมกับความสนใจและลักษณะงานที่มอบหมาย ซึ่งในเด็กเล็กระยะเวลาแต่ละกิจกรรมควรสั้นประมาณ 5 – 10 นาที

3. ฝึกวินัยการตรงต่อเวลา ครูต้องดาเนินกิจกรรมการสอนและสื่อ ในการจูงใจให้ผู้เรียนดาเนินการสอนให้เป็นไปตามวัตถุประสงค์การสอนที่ครูต้องการ และจบตามเวลาที่ครูกำหนด

**2.4 กระบวนการจัดการเรียนการจัดการเรียนรู้แบบจิตตปัญญา**

การจัดกิจกรรมแบบจิตตปัญญาเป็นการสอนที่เน้นให้ผู้เรียนมีการปฏิบัติและเกิดการคิดโดยใช้กิจกรรมเป็นฐานประกอบกับการทางานร่วมมือกันเป็นกลุ่ม ซึ่งในแต่ละขั้นตอนของการสอนครูต้องใส่ใจต่อการสังเกตพฤติกรรมผู้เรียน เพื่อปรับกลยุทธ์การสอนของครูที่จะทาให้การจัดกิจกรรมบรรลุจุดประสงค์อย่างมีประสิทธิภาพ คือ ผู้เรียนสนุกและเรียนรู้ในเรื่องที่ครูสอนอย่างประทับใจประกอบด้วยกระบวนการ 6 ขั้น คือ (ชนากานต์ บุญศรี, 2545)

ขั้นที่ 1 ศึกษาสภาพและความต้องการของผู้เรียน

การศึกษาสภาพความต้องการของผู้เรียน เป็นงานขั้นตอนที่มีความสำคัญสาหรับการจัดการเรียนรู้อิงแนวคิดจิตตปัญญา ครูจะต้องทราบว่าครูจะสอนชั้นไหน วิชาอะไร ลักษณะของผู้เรียนเป็นอย่างไร อ่อน เก่ง ซน ดื้อ หรือมีปัญหาที่ต้องให้ความสนใจพิเศษ ทั้งนี้เพื่อให้การออกแบบกิจกรรมเป็นไปอย่างสอดคล้องกับผู้เรียน นอกจากนี้ ครูต้องรู้สภาพท้องถิ่นของผู้เรียนเพื่อประมวลประสบการณ์เข้ามาออกแบบกิจกรรม จากข้อมูลที่ครูได้ ครูสามารถบูรณาการกิจกรรมการสอนที่ชัดเจนเหมาะสมกับผู้เรียน

ขั้นที่ 2 กำหนดมโนทัศน์ที่ต้องเรียน

การสอนให้เกิดมโนทัศน์เป็นการสร้างความสามารถทางปัญญาให้แก่ผู้เรียนฝึกผู้เรียนให้รู้จักประมวล การประมวลข้อมูลความจริงที่ได้รับจากประสบการณ์หรือกิจกรรมการเรียนรู้ที่ครูจัด ซึ่งหลักการสอนสร้างมโนทัศน์ที่สำคัญนั้น ครูต้องให้ผู้เรียนคิดสะท้อนความคิด หาความสัมพันธ์ของข้อมูลที่เกี่ยวข้องแล้วพัฒนาเป็นมโนทัศน์

ขั้นที่ 3 กำหนดจุดประสงค์การสอน

จุดประสงค์การสอนระดับอนุบาลแตกต่างจากการสอนในระดับประถมศึกษาหรือมัธยมศึกษาตรงที่การจัดประสบการณ์และ มุ่งส่งเสริมพัฒนาการทุกด้านของเด็กโดยองค์รวมอย่างต่อเนื่อง ให้เด็กพัฒนาจิตสานึกที่ดีต่อตนเองและส่วนรวม รวมทั้งมีประสบการณ์ตรง ซึ่งเป้าหมายการศึกษานี้ผนวกกับแนวคิดทางจิตวิทยาพัฒนาการและการเรียนรู้ของเด็ก จุดประสงค์การเรียนรู้ของเด็กมี 3 ด้าน คือ

1. การส่งเสริมพัฒนาการตามวัยในการจัดการเรียนรู้อิงแนวคิดจิตตปัญญา

2. การส่งเสริมพัฒนาการจิตนิยมที่มุ่งเน้นการพัฒนาจิตสานึกที่ดีการมีสุนทรีย์ต่อสิ่งแวดล้อมสังคม และตนเอง

3. การส่งเสริมพุทธิปัญญา ซึ่งหมายถึง การพัฒนาความรู้ ทักษะขั้นพื้นฐาน 5 ด้าน คือลักษณะนิสัย สังคม ภาษา วิทยาศาสตร์ และคณิตศาสตร์

ขั้นที่ 4 ออกแบบกิจกรรมการสอน ออกแบบกิจกรรมการสอนเป็นขั้นของการพัฒนากิจกรรมการสอนที่มุ่งคุณสมบัติสำคัญของกิจกรรมการจัดการเรียนรู้อิงแนวคิดจิตตปัญญา 5 ประการ คือ

A (Active Learning) การปฏิบัติการคิดในการทากิจกรรมระหว่างเรียน

B (Behaving Well) การแสดงออกระหว่างเรียน ทั้งเพื่อการแสดงผลงานและการมีส่วนร่วมกับกลุ่ม

C (Cooperative Learning) การเรียนรู้แบบร่วมมือที่เกิดจากการเรียนในกลุ่มย่อยที่กำหนดในกิจกรรม

D (Discovery Learning) การเรียนรู้จากการค้นพบจากการทากิจกรรมระหว่างเรียน

P (Progress) การก้าวหน้าในการเรียน ซึ่งสังเกตได้โดยครูและผู้เรียนเอง

ขั้นที่ 5 ดำเนินการสอน

การจัดการเรียนรู้อิงแนวคิดจิตตปัญญา มีขั้นตอนการสอนประกอบด้วยงานหลัก 5 ขั้นที่ครูต้องดำเนินการดังนี้

1. เตรียมความพร้อมก่อนสอนทุกๆครั้ง ครูต้องเตรียมความพร้อมของผู้เรียนด้วยกิจกรรมที่ครูเลือกสรรเพื่อนาเข้าสู่เรื่องที่เรียน ใช้เวลาประมาณ 3 -5 นาที เพื่อให้ผู้เรียนสงบจิตใจและพร้อมที่จะเรียน

2. บอกจุดประสงค์การสอน ใช้เวลา 1 นาที เพื่อให้ผู้เรียนทราบว่าจะเรียนอะไรบ้าง จะได้คิดติดตาม และสรุปผลได้ถูกเมื่อสิ้นสุดการเรียน

3. หาจุดสนใจ การจัดการเรียนรู้อิงแนวคิดจิตตปัญญาบางครั้งเราไม่สามารถดาเนินการสอนได้เลยขึ้นอยู่กับลักษณะของผู้เรียน ความต้องการ ประสบการณ์

4. ดาเนินกิจกรรมการสอนตามแผน ขณะดาเนินกิจกรรมครูต้องประเมินตนเองตลอดเวลาว่ากิจกรรมนั้นกระตุ้นให้คิดหรือไม่ ผู้เรียนได้แสดงออกหรือไม่ เรียนรู้แบบร่วมมือหรือไม่รู้อะไรเพิ่มขึ้นด้วยการประเมินการสอนตลอดระยะเวลาการสอน

5. สรุปบทเรียน จุดประสงค์หลัก คือ มุ่งประเมินสิ่งที่ผู้เรียนเรียนรู้ มีหลายวิธี ทั้งที่เป็นการร่วมกันสรุป และการทดสอบ

ขั้นที่ 6 ประเมินภาพการสอน

การประเมินภาพการสอน เป็นการตรวจสอบความก้าวหน้าของผู้เรียนตามจุดประสงค์การเรียนรู้ที่กำหนด การประเมินภาพนี้ต้องทาทุกระยะของกระบวนการสอนเพื่อดูความก้าวหน้าของผู้เรียน การปฏิบัติของครูและประสิทธิภาพของหลักสูตร